Diari Oficial de la Generalitat Valenciana


Sumari del DOGV 4589, del 17-09-2003 (2003/10642)

DECRET 180/2003, de 12 de setembre, del Consell de la Generalitat, pel qual es crea un Col·legi Públic a Dénia, per desglossament del Col·legi Públic d'Educació Infantil i Primària les Vessanes.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4589

Data del DOGV
:   17-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10613


Data del document
:   12-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Dénia
    * ensenyament públic
    * centre d'ensenyament

DECRET 180/2003, de 12 de setembre, del Consell de la Generalitat, pel qual es crea un Col·legi Públic a Dénia, per desglossament del Col·legi Públic d'Educació Infantil i Primària les Vessanes. [2003/X10021]
  
La projecció de les dades censals va aconsellar, en el seu moment, que en el Mapa Escolar de la Comunitat Valenciana no es contemplara la creació de nous centres docents d'Educació Infantil i Primària a Dénia. La posterior evolució demogràfica de la zona Al-03 va fer necessari revisar les previsions d'escolarització que al seu dia van determinar la configuració del dit mapa escolar, i contemplar la creació d'un nou col·legi.
  
La Inspecció Educativa de la Direcció Territorial de Cultura i Educació d'Alacant i la Direcció General de Centres Docents han emés informe-proposta perquè el nou centre s'efectue per desglossament del Col·legi Públic d'Educació Infantil i Primària les Vessanes que, per raons d'escolarització, alberga més unitats de les previstes inicialment.
  
El centre s'ubicarà, provisionalment, en les instal·lacions que ocupava l'Institut d'Educació Secundària Historiador Chabàs, que el pròxim curs es traslladarà a un nou edifici escolar. Estes instal·lacions, en què s'han realitzat les actuacions necessàries, complixen les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyances de Règim General No Universitari, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.
  
En aplicació del que establix l'article 13 de la Llei Orgànica 8/1985, de 3 de juliol, Reguladora del Dret a l'Educació, a l'efecte que el centre dispose des de la seua creació d'una denominació específica pròpia, se li assigna la corresponent al carrer en què està ubicat. Tot això sense perjuí del que establix l'article 4 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
El Registre de Centres Docents de la Comunitat Valenciana ha certificat que no hi ha cap centre denominat València a Dénia.
  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat per Decret 233/1997, de 2 de setembre, del Consell de la Generalitat, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 12 de setembre de 2003,
  
DECRETE
  
Article 1
  
Es crea, per desglossament del Col·legi Públic d'Educació Infantil i Primària les Vessanes, de Dénia, codi 87839639, el següent centre docent:
  
Província: Alacant.
  
Localitat: Dénia.
  
Denominació: Col·legi Públic d'Educació Infantil i Primària València.
  
Codi: 28677552.
  
Titular: Generalitat.
  
Adreça: avinguda de València, núm. 13 (CP 03974).
  
Composició: 6 unitats d'Educació Infantil i 12 d'Educació Primària.
  
Capacitat: 150 llocs escolars d'Educació Infantil i 300 d'Educació Primària.
  
Article 2
  
1. El centre nou iniciarà les seues activitats el curs escolar 2003/2004.
  
2. En el citat curs oferirà 6 unitats d'Educació Infantil i 12 d'Educació Primària.
  
3. Els llocs de treball del centre seran els següents:
  
- 7 d'Educació Infantil.
  
- 12 d'Educació Primària.
  
- 1 d'Educació Primària, Idioma Estranger, Anglés.
  
- 1 d'Educació Primària, Idioma Estranger, Francés.
  
- 2 d'Educació Primària, Educació Física.
  
- 1 d'Educació Primària, Música.
  
- 2 d'Educació Especial, Pedagogia Terapèutica.
  
4. Impartirà els programes d'educació bilingüe Programa d'Ensenyança en Valencià (PEV) i Programa d'Incorporació Progressiva (PIP).
  
Article 3
  
1. En el curs escolar 2003/2004 el Col·legi Públic d'Educació Infantil i Primària les Vessanes, de Dénia, codi 47263608, queda configurat amb 3 unitats d'Educació Infantil i 6 d'Educació Primària.
  
2. Els llocs de treball del centre seran els següents:
  
- 4 d'Educació Infantil.
  
- 6 d'Educació Primària.
  
- 1 d'Educació Primària, Idioma Estranger, Anglés.
  
- 1 d'Educació Primària, Educació Física.
  
- 1 d'Educació Primària, Música.
  
- 1 d'Educació Especial, Pedagogia Terapèutica.
  
3. Impartirà el programa d'educació bilingüe Programa d'Ensenyança en Valencià (PEV).
  
DISPOSICIONS ADDICIONALS
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El personal docent amb destinació definitiva al Col·legi Públic les Vessanes que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3, del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.
  
Tercera
  
El director territorial de Cultura i Educació d'Alacant nomenarà a l'equip directiu del centre, de conformitat amb el que establix l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2003.
  
València, 12 de setembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS